31988D0355
L 161/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 7 юни 1988 година
относно приемане от страна на Общността на приложение Б.2 към Международната конвенция за опростяване и хармонизиране на митническите процедури
(88/355/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид с Договора за създаване на Европейската икономическа общност, и по-специално членове 28, 43 и 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че с Решение 75/199/ЕИО (2) Общността сключи Международната конвенция за опростяване и хармонизиране на митническите процедури;
като има предвид, че приемането на приложенията към Международната конвенция за опростяване и хармонизиране на митническите процедури ефективно допринася за улесняване и развитие на международната търговия;
като има предвид, че приложение Б.2 относно освобождаване от вносни мита и такси по отношение на стоки, декларирани за домашно ползване, може да бъде прието от Общността;
като има предвид, че приемането обаче ще бъде придружено с известни резерви, вземащи под внимание специфичните изисквания на митническия съюз и достигнатия етап в хармонизирането на митническото законодателство,
РЕШИ:
Член 1
Приложение Б.2 към Международната конвенция за опростяване и хармонизиране на митническите процедури относно освобождаване от вносни мита и такси по отношение на стоки, декларирани за домашна ползване, е прието тук от страна на Общността, предмет на резерви от общ характер и резерви по отношение на стандарти 3, 21, 28 и 34 и препоръчителни практики 10, 16, 18, 19, 20, 23, 27, 29, 32, 33, и 35.
Текстът на приложение Б.2 заедно с резервите е приложен към настоящото решение.
Член 2
Председателят на Съвета посочва лицето, упълномощено да нотифицира Генералния секретар на Съвета за митническо сътрудничество за приемането от Общността на приложението относно член 1, подложен на резервите, упоменати във въпросния член.
Съставено в Люксембург на 7 юни 1988 година.